რეზო ამაშუკელი

რევაზ (რეზო) ბიძინას ძე ამაშუკელი (დ. 24 ივნისი, 1936, ქუთაისი — გ. 10 იანვარი, 2022) — ქართველი პოეტი. 

ბიოგრაფია
1960 წელს დაამთავრა თსუ-ის ფილოლოგიის ფაკულტეტი. მისი ლექსები და პოემები იბეჭდება 1957 წლიდან. გამოქვეყნებული აქვს წიგნები (1964, 1967, 1970, 1974). 1972 წელს მისი ლექსების კრებული გამოვიდა რუსულ ენაზეც. პოემისათვის „ძახილი“ 1968 წელს მიენიჭა საქართველოს კომკავშირის პრემია. საქართველოს მწერალთა კავშირის მდივანი (1986). 1988-1989 წლებში შოთა რუსთაველის საზოგადოების თავმჯდომარის პირველი მოადგილე. მოქალაქეთა კავშირის თავმჯდომარის მოადგილე (1993). არის თბილისის საპატიო მოქალაქე (2003). დაჯილდოებულია ღირსების ორდენით (1996). გალაკტიონ ტაბიძის სახელობის პრემიისა (1982) და საქართველოს კომკავშირის პრემიის ლაურეატი (1968). რევაზ ამაშუკელი — ბიოგრაფიული ლექსიკონი 

სქოლიო

კატეგორია:ქართველი პოეტები
კატეგორია:დაბადებული 1936
კატეგორია:გარდაცვლილი 2022
კატეგორია:თბილისის საპატიო მოქალაქეები (2003)
კატეგორია:საქართველოს ღირსების ორდენის კავალრები